Աբրահամ Ղուկասով

Աբրահամ Հովսեփի Ղուկասով (Աբրահամ Ղուկասյանց, ), ազգությամբ հայ նավթարդյունաբերող, գործարար, մեկենաս, հրատարակիչ և հասարակական գործիչ։ Ռուսաստանի տոհմիկ պատվավոր քաղաքացի։ Բնական և փիլիսոփայական գիտությունների (1890) դոկտոր։

Պավել Ղուկասովի եղբայրը։

Կենսագրություն 
Աբրահամ Ղուկասովը ծնվել է 1872 թվականի նոյեմբերի 23-ին Շուշի քաղաքում։ 1890 թվականին ավարտել է Մոսկվայի Լազարյան ճեմարանի Արևելյան լեզուների ինստիտուտը։ Սովորել է Նովոռոսիյսկի կայսերական համալսարանի ֆիզիկա-մաթեմատիկական ֆակուլտետում (Օդեսա), 1894 թվականին՝ Լայպցիգի համալսարանում։

1899 թվականից Եվրոպայում եղել է «Կասպիական ընկերության» նախագահ։ Ապրել է Լոնդոնում, ներկայացրել է ընտանիքի նավթային շահերը։ Հիմնադրել է «Balting Trading Co» շինարարական ընկերությունը։ Առաջին համաշխարհային պատերազմի տարիներին Պետրոգրադում ղեկավարել է «Պելլա» գործարանը։ Հոկտեմբերյան հեղափոխությունից հետո տարագրվել է Փարիզ և հիմնադրել Les «Petroles d’Outre-Mer» շինարարական ընկերություն, իր միջոցներով հրատարակել է «Վերածնունդ» լրագիրը (1925-1940, 1949-1969՝ ամսագիր)։ 1926 թվականից եղել է Ռուսական ազգային միավորման վարչության նախագահ։ Եղբայրների՝ Պավելի և Արշակի հետ հիմնադրել է «Ղուկասյանց եղբայրներ» հիմնադրամը։ Ֆրանսիայում եղբայրներն ակտիվորեն մասնակցել են «Առևտրա-ֆինանսական և արդյունաբերական կոմիտեի» (Տորգպրոմ) գործունեությանը, որը ստեղծվել էր ռուս գաղթականների շահերը պաշտպանելու համար։

Մահացել է 1969 թվականին, Շվեյցարիայում։

Գրականություն 
 
 Саркисян С.Т., Энциклопедия Арцах-Карабаха. Спб., 2005. - 312 с.:
 Материалы по истории СССР, т. 6. М., 1959.
 Боханов А.Н., Деловая элита России 1914 г.

Ծանոթագրություններ 

Նավթարդյունաբերողներ
Հայ հրատարակիչներ
Հայ բարերարներ
Ռուսաստանի պատվավոր քաղաքացիներ
Բնական գիտությունների դոկտորներ
Փիլիսոփայական գիտությունների դոկտորներ
Լազարյան ինստիտուտի շրջանավարտներ
Լայպցիգի համալսարանի շրջանավարտներ
Հայ հասարակական գործիչներ
Հայ գործարարներ